YuNESKO Askiya san’ati Insoniyatning nomoddiy madaniy merosi ro‘yxatiga kiritilgani to‘g‘risidagi sertifikatni taqdim etdi

YuNESKOning xalqaro munosabatlar va jamoatchilik bilan aloqalar bo‘yicha Bosh direktorining o‘rinbosari Erik Falt O‘zbekiston Respublikasi Madaniyat va sport vaziri Bahodir Ahmedovga Askiya (O‘zbekistondagi piching va qochirim san’ati) Insoniyatning nomoddiy madaniy merosi reprezentativ ro‘yxatiga kiritilgani to‘g‘risidagi sertifikatning aslini taqdim etdi. Bu haqda “Jahon” AA xabar bermoqda.

Hujjatni taqdim etish marosimi Samarqanddagi “Sharq Taronalari” X xalqaro musiqa festivali doirasidagi “Sharq xalqlari musiqa madaniyatining mushtarakligi” mavzusidagi anjumanda bo‘lib o‘tdi.
Eslatib o‘tamiz, 2014-yilning noyabrida Askiya san’ati Insoniyatning nomoddiy madaniy merosi ro‘yxatiga kiritilgandi.